QORTI ĊIVILI PRIM'AWLA ONOR. IMĦALLEF TONI ABELA LL.D. Seduta ta' nhar il-Ħamis, 17 ta' Ġunju, 2021 L-Avukat Dottor Martina Blackman (ID 913087M) bħala prokuratur speċjali tas-soċjeta NT Bunkering AS ta' Liimi 1, 10621 Marsalforn, Iż-Żebbug (Għawdex), Estonia vs Pal Bulk 3 Shipping Co Ltd (C-64066) (Axeria Business Centre, 380, level 3, Canon Raod, Ix-Xewkija SVR 9033, Malta) Rat ir-rikors ġuramentat tas-Soċjeta' NT Bunkering AS tad-29 ta' Settembru 2020 kif rappresentata mill-Avukat Martina Blackman li permezz tiegħu ppremettiet u talbet is-segwenti: "Illi s-soċjeta` rikorrenti NT Bunkering AS tissuplixxi prodotti ta' marine fuel, liema soċjeta` tat erbgħa (4) provisti ta' bunker fuels/Lub oils lil bastiment M/V General Shikhlinsky IMO Nru 9437775 propjeta tas- soċjeta intimata Pal Bulk 3 Shipping Co Ltd (C-64066). Kopja tat- Transcript of Registry maħruġ mir-Reġistru tal-Bastimenti Merkantili f'Malta bħala DOK GS1. Illi dawn il-provisti jammontaw għas-somma globali ta' disgħa u ħamsin elf, u seba' mitt Dollaru Amerikan (USD 59,700) ekwivalenti għall-wieħed u ħamsin elf, tlettija u ħmistax-il Ewro u ħdax-il ċenteżmu (EUR51,315.11) skond ir-rata tas-skambju hawn anness u mmarkat DOK GS2. Il-fatturi relevanti flimkien mal-Bunker Delivery Notes, il-Bunker Order Confirmation u korrespondenza relattivi huma hawn annessi u mmarkati bħala DOK GS3-GS6. Illi skond il-fatturi annessi, kien hemm ħamsa u erbgħin (45) ġurnata żmien mill-ġurnata tal-ħruġ ta' l-istess fatturi sabiex il- fatturi jitħallsu. Illi dan iż-żmien skada u għalhekk dawn is- sommom huma dovuti. Illi skond it-termini u kundizzjonijiet tas-soċjeta` rikorrenti hawn annessi u mmarkati DOK GS7, hija għandha titħallas penali amministrattiva ta' ħames mitt dollaru Amerikan (500USD) fejn hemm dewmien fil-ħlas. Il-penali amministrattivi applikati għal erba' fatturi, jammontaw għas-somma ta' elfejn Dollaru Amerikan (USD2,000) u għalhekk dan l-ammont huwa ekwivalenti għal elf seba mija u għaxar Ewro u sebgħa u ħamsin ċenteżmu (EUR1,719.10). Illi dan ifisser li s-somma globali ta' tlieta u ħamsin elf, erbgħa u tletin Ewro u wieħed u għoxrin ċenteżmu (EUR53,034.21) hija dovuta lis-soċjeta' rikorrenti. v. Kif jidher mill-fatturi annessi, s-soċjeta' rikorrenti ikkuntrattat oriġinarjament mas-soċjeta Turkija Palmali Gemicilik Ve Acentelik A.S, liema soċjeta' tifforma parti mill-Palmali Group of Companies flimkien mas-soċjeta' propjetarja tal-bastiment Pal Bulk 3 Shipping Co Ltd. Illi minħabba l-fatt li l-Palmali Group of Companies kienu f'qagħda finanzjarja ħażina, il-Chairman tal-Grupp Lopez Mubariz Gurbanoglu ffirma ittra ta' garanzija indirizzata lis-soċjeta' rikorrenti fejn rabat il-kumpaniji kollha tal-grupp inkluż is- soċjeta' intimata, solidatament bejniethom, għad-djun relatati mal-provista ta' bunkers lil bastimenti ta' Palmali group. Illi għalhekk s-soċjeta intimata hija solidatament responsabbli għal ħlas ta' dan l-ammont ai termini tal-garanzija maħruġa fil-15 ta' Mejju 2019 fejn intqalet:- Kopja tal-Garanzija hawn annessa u mmarkata DOK GS8. Illi Gaerty Mubariz Gubranoglu li ffirma l-garanzija, huwa d- direttur, ir-rappreżentant legali u r-rappreżentat ġudizzjarju waħdini tas-soċjeta' intimata skond estratt meħud mir-Reġistru tal-Kumpaniji hawn anness u mmarkat bħala DOK GS9. Illi s-soċjeta' rikorrenti interpellat lil Palmali Group diversi drabi sabiex iħallsu l-fatturi, iżda dawn baqgħu inadempjenti u għalhekk kellha ssir din il-kawża. Illi dan id-debitu huwa ċert, likwidu u dovut u sa fejn taf is-soċjeta' intimata m'għandha ebda esponenti nomine, eċċezzjoni valida x'tagħti in konnessjoni mat-talbiet attriċi. is-soċjeta' tgħid is-soċjeta' intimata, prevja kwalsiasi Għaldaqstant, dikjarazzjoni neċessarja u opportuna u għar-raġunijiet premessi u kif dispensat mis-smiegħ tal-kawża a tenur tal-Artikolu 167/170 tal-Kap. 12 tal-Liġijiet ta' Malta għaliex din l-Onorabbli Qorti m'għandhiex:- 1. Tipproċedi għas-sentenza skond tas-soċjeta' rikorrenti bid-dispensa tas-smiegħ tar-rikors ai termini tal- Artikolu 167/170 tal-Kap. 12 tal-Liġijiet ta' Malta. Tikkundanna lis-soċjeta' intimata sabiex tħallas lis-soċjeta' rikorrenti s-somma ta' tlieta u ħamsin elf, erbgħa u tletin Ewro u wieħed u għoxrin ċenteżmu (EUR53,034.21) oltre l-imgħax legali mid-data indikata għall-ħlas fil-fatturi rispettivi sad-data tal-effettiv pagament. Bl-ispejjeż, u bl-inġunzjoni tal-intimata minn issa in subizzjoni." Rat li s-Soċjeta' Konvenuta Pal Bulk 3 Shipping Co Ltd (C-64066), notifikata kif trid il-liġi baqgħet ma dehritx quddiem din il-Qorti fid-9 ta' Ġunju 2021 u dan fid-dawl li dawn il-proċeduri qegħdin isiru ai termini tal-artikolu 167 et sequens tal-Kap 12 tal-liġijiet ta' Malta; Rat l-atti u dokumenti kollha tal-Kawża; Semgħet lil Dr. Martina Blackman tixhed fis-seduta tad-9 ta' Ġunju, 2021; Rat li l-Kawża tħalliet għallum għas-Sentenza. Konsiderazzjonijiet Kif diġa' aċċennat aktar 'l fuq, din il-Kawża saret bil-mezz tal-proċedura speċjali sommarja. Dan ifisser, li s-Soċjeta' konvenuta kellha tidher fis- seduta tad-9 ta' Ġunju, 2021 biex tgħid jekk għandhiex eċċezzjonijiet validi x'tagħti skont il-liġi biex din il-Qorti ma tiddispensax mis-smiegħ qabel ma tgħaddi għas-Sentenza. Dan ma għamlitux. Wara li din il-Qorti semgħet ix-xhieda ta' Dr. Martina Blackman u eżaminat id-dokumenti kollha esebiti, jirrisulta b'mod ċar, li t-talbiet tas-Soċjeta' Attriċi huma fondati kemm fil-fatt u kif ukoll fid-dritt u jimmeritaw għalhekk li jkunu milqugħa. Decide Għaldaqstant, għar-raġunijiet fuq imsemmija din il-Qorti qegħdha taqta' u tiddeċiedi l-Kawża bil-mod segwenti: Tilqa' l-ewwel talba; Tilqa' it-tieni talba u tikkundanna lis-Soċjeta' Konvenuta tħallas lis-Soċjeta' Attriċi s-somma ta' tlieta u ħamsin elf, erbgħa u tletin Ewro u wieħed u għoxrin ċenteżmu (€53,034.21) bl-imgħaxijiet legali kif mitluba sal- Spejjes tal-Kawża għandhom ikunu ssopportati mis-Soċjeta' Konvenuta. Imħallef Toni Van Vuuren Cassar Deputat Reġistratur